Source: http://www.sportulsalajean.ro/articol-21708/HC-Zalau-pe-locul-10-dupa-cinci-etape-Analiza-etapei-REZULTATELE-si-CLASAMENTUL/
Timestamp: 2020-04-05 12:52:28+00:00

Document:
HC Zalău, pe locul 10 după cinci etape. Analiza etapei, REZULTATELE şi CLASAMENTUL - Sportul Salajean - stiri sportive salaj
Gruparea de sub Meseş a strâns doar 7 puncte din cele cinci meciuri jucate până acum
În doar trei săptămâni, din Liga Naţională de handbal feminin s-au scurs 5 etape, iar întrecerea internă a luat o mică pauză, având în vedere că urmează o acţiune a echipei naţionale, care cuprinde un turneu în Olanda.
La prima întrerupere a campionatului, HC Zalău ocupă un modest loc 10, având 7 puncte acumulate, însă după ultimele jocuri, echipa lui Tadici merita mult mai mult.
Atât la meciul de la Braşov, cât şi la cel de acasă cu CSM Roman, gruparea de sub Meseş a fost în avantaj consistent pe tabela de marcaj, dar în cele din urmă adversarii au revenit pe final şi au profitat de un joc mai slab al Zalăului pe parteaa de defensivă.
În loc să contabilizeze 6 puncte, HC Zalău s-a ales doar cu unul singur, care a fost obţinut în partida cu CSM Roman.
Singura echipă cu maxim de puncte după 5 etape este Dunărea Brăila. Formaţia antrenată de Costică Buceschi a dat marea lovitură în etapa a IV-a şi a câştigat cu campioana Europei – CSM Bucureşti, dar în ultima rundă, Dunărea s-a chinuit la Galaţi, unde s-a impus foarte greu, doar la un singur gol diferenţă.
Tocmai liderul Ligii Naţionale este următorul adversar al Zalăului, partida din etapa a VI-a urmând a avea loc pe 11 octombrie, la Brăila.
Revenind la celelalte meciuri ale etapei a V-a, să spunem că o mare surpriză a avut loc la Cisnădie, unde Măgura a câştigat destul de clar cu Corona Braşov.
Cu multe jucătoare tinere şi lipsite de experienţă, CSM Ploieşti nu a avut nicio şansă în deplasarea de la Cluj, unde Universitatea a dominat tot meciul şi s-a impus la o diferenţă de 15 goluri, astfel că a urcat pe locul 4.
Campioana CSM Bucureşti a trecut peste înfrângerea de la Brăila şi a câştigat meciul cu SCM Craiova, în timp ce nou-promovata CSM Bistriţa continuă să obţină rezultate bune. Trupa antrenată de Horaţiu Paşca a ajuns la 8 puncte cotabilizate, după ce s-a impus în partida de pe teren propriu cu HCM Rm. Vâlcea.
Fără puncte rămâne CSM Cetate Devatrans, care nu a avut nicio şansă în deplasarea de la Slobozia, unde a pierdut la o diferenţă de 11 goluri.
Rezultatele din etapa a V-a, de săptămâna trecută:
Unirea Slobozia – CSM Cetate Deva 28 – 17 (13 – 10)
HC Zalău – CSM Roman 24 – 24 (15 – 11)
Măgura Cisnădie – Corona Braşov 26 – 22 (15 – 11)
CSM Bucureşti – SCM Craiova 33 – 25 (15 – 13)
CSM Ploieşti – “U” Cluj 19 – 34 (8 – 19)
Danubius Galaţi – Dunărea Brăila 24 – 25 (12 – 11)
CSM Bistriţa – HCM Rm. Vâlcea 31 – 28 (17 – 12)
1 HC Dunarea Braila 5 5 0 0 160 122 15
2 CSM Bucuresti 5 4 0 1 129 94 12
3 ASC Corona 2010 Brasov 5 4 0 1 137 117 12
4 U Cluj 5 3 1 1 151 118 10
6 HCM Rm Valcea 5 3 0 2 127 117 9
7 CSM Bistrita 5 3 0 2 141 136 9
8 CSM Roman 5 2 2 1 116 96 8
9 CS Magura Cisnadie 5 2 1 2 130 134 7
10 HC Zalau 5 2 1 2 117 125 7
11 CSM Unirea Slobozia 5 1 1 3 135 152 4
12 CSM Cetate Devatrans 5 0 0 5 108 155 0
13 CSU Danubius Galati 5 0 0 5 81 121 -1*
14 CSM Ploiesti 5 0 0 5 81 160 -3*
* CSU Danubius Galati (-1pts folosirea unui jucator in stare de suspendare)
* CSM Ploiesti (-3pts neprezentare)
4 October 2016 at 7:22
HCZalau a avut program greu si a fost si furata de hotii de arbitri .. Oricum joaca mult mai bine decat anul trecut Echipele de sus au avut program usor ,Romanul fara joc cu Ploiestiul si o victorie cu Galati… Idem U Cluj,Brasov, etc..

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 

CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM